Channel 9

Το **Channel 9** ήταν ελληνικό ιδιωτικό τηλεοπτικό κανάλι περιφερειακής εμβέλειας. Οι εγκαταστάσεις του ήταν στην περιοχή του σχολικού συγκροτήματος Γκράβας (Σκιάθου 147 και Σκόκου). Παρά τη δηλωθείσα φυσιογνωμία του ως ενημερωτικό, η πλειοψηφία του προγράμματος αποτελούνταν από τις αρχές της δεκαετίας του 2010 από τηλεπωλήσεις και από το 2015 από λίγες εκπομπές και δελτία ειδήσεων τις πρωινές και βραδινές ώρες.

Ο σταθμός αγοράστηκε το Σεπτέμβριο του 2022 από τον Διονύση Παναγιωτάκη, και τα μεσάνυχτα της Τρίτης 1ης Νοεμβρίου, αντικαταστάθηκε από το One Channel.

## Ιστορικό
Ο σταθμός ξεκίνησε να λειτουργεί το 1992 ως *Τηλετώρα*, από τον δημοσιογράφο και εκδότη της Ελεύθερης Ώρας Γρηγόρη Μιχαλόπουλο ο οποίος είχε δικές του εκπομπές (*Αφύλακτη Διάβαση* και *Σε Εθνική Ευθεία*) για εννιά χρόνια και είχε διαθεσιμότητα σε Αττική, Εύβοια, Βοιωτία, Κέα, Άνδρο και Κορινθία, ενώ παράλληλα εξέπεμπε σε πολλές περιοχές της Ελλάδας.

Τον Ιανουάριο του 2000 ο σταθμός εξαγοράστηκε από τον τότε νεοφερμένο ιδιοκτήτη του Alpha Στάθη Τσοτσορό, και μετονομάστηκε σε *POLIS τηλεόραση*. Ο Μιχαλόπουλος έγινε ο αντιπρόεδρος του σταθμού, ενώ τα παιδιά του έφεραν προηγουμένως ως μέτοχοι του σταθμού. Ο ομώνυμος αδελφικός ραδιοφωνικός σταθμός, με έμφαση σε ελληνικά και έντεχνα τραγούδια, ξεκίνησε να εκπέμπει τον Σεπτέμβριο της προηγουμένης χρονιάς ως η συνέχεια του Ελλάδα 88,5 (νυν Kids Radio 88.6).

Το 2003 ο σταθμός μετονομάστηκε σε *TV Cosmopolis* ή απλά *TVC*, ενώ το καλοκαίρι του 2005, έναντι περίπου 5 εκατομμυρίων ευρώ, μεταβιβάστηκε στον επιχειρηματία Δημήτρη Κοντομηνά, και προσωρινά του δόθηκε για δεύτερη φορά η ονομασία *POLIS*.

Στις 11 Οκτωβρίου του ίδιου έτους, μια πυρκαγιά κατέστρεψε σχεδόν ολοκληρωτικά τις παλιές εγκαταστάσεις του πρώην αδελφικού Alpha TV στην οδό Παύλου Μελά 26 στην περιοχή του Ρέντη εκεί όπου μεταφέρθηκε το κανάλι καθώς επίσης και αρκετό αρχειακό υλικό. Η προγραμματισμένη για τα τέλη του μηνός πρεμιέρα του καινούργιου προγράμματος αναβλήθηκε, με το ήδη υπάρχον πρόγραμμά του να εκπέμπει από τις άλλες εγκαταστάσεις του Alpha στην Κάντζα.

Τελικά, ο σταθμός με την ονομασία Channel 9 πρωτοεξέπεμψε από τα στούντιο του Ρέντη τον Δεκέμβριο με το στήσιμο να αναλαμβάνει ο Νίκος Ευαγγελάτος ο οποίος παρουσίαζε παράλληλα στον Alpha TV την εκπομπή *Αποδείξεις*. Αξιοσημείωτη ήταν η μονιμοποίηση των τότε καινούργιων σημάτων του, σε αντίθεση με τους περισσότερους εθνικούς και περιφερειακούς σταθμούς.

Τον Σεπτέμβριο του 2010, αναμορφώθηκε το πρόγραμμα του σταθμού με έμφαση σε εκπομπές οικονομικού περιεχομένου, ενώ στις 20 του μηνός, ο ραδιοφωνικός σταθμός Θέμα 98.9 μετονομάστηκε σε Ράδιο Εννέα (νυν Alpha 98.9), ως αδελφικός του Channel Nine.

Την περίοδο 2007-2014, υπήρχαν φήμες ότι διάφορα ονόματα επιχειρηματιών και δημοσιογράφων θα αναλάμβαναν το κανάλι όπως της Γιάννας Αγγελοπούλου, του Θέμου Αναστασιάδη, του Βίκτωρα Ρέστη (το 2009 αγόρασε το Local TV, που το μετέτρεψε το 2010 σε Nickelodeon και το 2026 σε Keedoo), του Μάκη Τριανταφυλλόπουλου, του Κώστα Χαρδαβέλλα, του Ιβάν Σαββίδη (το 2017 αγόρασε το εθνικής εμβέλειας Epsilon TV, που το μετέτρεψε σε Open TV) και του Γιάννη Αλαφούζου, χωρίς ο σταθμός να αλλάζει χέρια, λόγω των υπερβολικών χρεών που είχε.

Στα τέλη του 2016, η αξιοποίηση του Channel 9 για την αναμετάδοση προγραμμάτων του Alpha TV αναφέρθηκε ως πιθανό σενάριο, λόγω του αποκλεισμού του τελευταίου από τον διαγωνισμό της ΓΓΕΕ για τις τέσσερις πανελλαδικές άδειες, ο οποίος τελικά δεν έπαψε τη μετάδοση του, λόγω της αντισυνταγματικότητας του νόμου με απόφαση του ΣτΕ, αλλά το Channel 9 μετέδιδε για αρκετό διάστημα, προγράμματα του Alpha έως το 2018 λόγω αλλαγής ιδιοκτησιακού στο δεύτερο κανάλι, με οριστική διακοπή συνεργασίας, ενώ και το 2022 πουλήθηκε το "ανεκμετάλλευτο", επί μια τουλάχιστον δεκαετία, Channel 9, στον επιχειρηματία Διονύση Παναγιωτάκη, αφού ο ίδιος πούλησε πρώτα, το Action 24.

## Πρόγραμμα
[thumb|Ο ''[Μπομπ Σφουγγαράκης (τηλεοπτική σειρά)|Μπομπ Σφουγγαράκης* ήταν η πιο πολύκροτη σειρά του Channel 9, το διάστημα 2005-2007.]]

Το πρόγραμμα βασιζόταν αρχικά σε δελτία ειδήσεων (εννέα καθημερινά, εξ ου και το όνομα *Channel 9*), δικές του παραγωγές, κυρίως ιατρικές και οικονομικές, κινούμενα σχέδια, επαναλήψεις [[Λατινική Αμερική|Λατινοαμερικάνικων]] [[Τηλενουβέλα|τηλενουβέλων]] του τότε αδερφικού [[Alpha TV]], δραματικές σειρές (*Ζένια, Δόξα και Ψέμα*) και ντοκιμαντέρ από τη [[Ρωσία]], ενώ προηγουμένως, είχε πλαισιωθεί με Ελληνόγλωσσα δελτία του [[Al Jazeera]], πρωτόγνωρα τότε για την ελεύθερη τηλεόραση, και τις εκπομπές του *People and Power* και *I Knew...*.

Μετέδιδε επίσης για αρκετό διάστημα ελληνικές ταινίες, και ξένες σε συνεργασία με την τότε αδελφική Village Roadshow Ελλάς, αθλητικές διοργανώσεις των [[Μπούντεσλιγκα|Bundesliga]], [[Έρεντιβιζι|Eredivisie]], [[Πρέμιερ Λιγκ Σκωτίας|Scottish Premier League]], [[NBA]], [[Σέριε Α]], [[Κόπα Σουδαμερικάνα]], [[Κόπα Λιμπερταδόρες]], του [[Κύπελλο Αγγλίας (ποδόσφαιρο ανδρών)|Αγγλικού]] και του [[Κύπελλο Γαλλίας (ποδόσφαιρο ανδρών)|Γαλλικού Κυπέλλου]], τα Πρωταθλήματα Ελλάδας [[Πρωτάθλημα Ελλάδας υδατοσφαίρισης ανδρών|υδατοσφαίρισης]] και [[Πρωτάθλημα Ελλάδας πετοσφαίρισης ανδρών|πετοσφαίρισης ανδρών]], και τον αγώνα Jogo da Fundação Luís Figo AllStars το 2007, προγράμματα από το [[MTV]] Europe και παραγωγές από τον τότε αδελφικό [[Alpha TV]], την περίοδο 2000-2018 (αξιοσημείωτα παραδείγματα: *ΤΣΑ*, *Η Κουζίνα της Μαμάς*, *Οικογενειακές ιστορίες*, *Dream Show*).

Παλιότερα που λειτουργούσε το κανάλι ως Polis/TVC, ο ενδοκρινολόγος Σπύρος Παύλου παρουσίαζε την εκπομπή *Ιατρικό Περισκόπιο*, ο δημοσιογράφος Γιάννης Θεοδόσης το talk show *Αντίλογος*, και ο [[Πέτρος Πολυχρονίδης]] (δούλευε ως αθλητικός ρεπόρτερ στο σταθμό) την αθλητική εκπομπή *Το Ιατρείο του Σταδίου*. Ο συντάκτης της εφημερίδας *Πρώτο Θέμα* Παναγιώτης Γκρουμούτης συμμετείχε επίσης στο δημοσιογραφικό επιτελείο του σταθμού όντας παρουσιαστής και αρχισυντάκτης. Προβαλλόταν επίσης εκπομπή για τα [[βιντεοπαιχνίδι]]α, ονόματι *Games and Gamers* (2003-2005) γνωστή κι ως *GANG*. Το [[Εθνικό Συμβούλιο Ραδιοτηλεόρασης|ΕΣΡ]] είχε τότε επιβάλλει κατ' επανάληψη κυρώσεις στον σταθμό λόγω της διάρκειας και του περιεχομένου των τηλεπωλήσεων και τηλεπαιχνιδιών που προέβαλλε.

Με τη μετονομασία του σταθμού σε Channel 9, προβαλλόταν το γυναικείο μαγκαζίνο *Necessaire* στις 8 π.μ. με τη Φρύνη Τσάκωνα, και μετέπειτα η ενημερωτική εκπομπή *Channel 9 Reports* με τους Νίκο Αγγελίδη και Μαρία Νταλιάνη· ακολουθούσε ομότιτλη τρίωρη εκπομπή το απόγευμα με τους Αντώνη Παπαδόπουλο και Ανδρονίκη Κολοβού. Ο πρώτος αναφερόμενος που ήταν και στενός συναίτερος του τότε προέδρου του σταθμού Ευαγγελάτου, απολύθηκε τον Ιανουάριο του 2006, έπειτα από άρνησή του να πάει στα [[Κύθηρα]] στις 8 του μηνός, ημέρα που καταγράφηκε ισχυρή σεισμική δόνηση. Προβαλλόταν επίσης δύο βασικά δελτία ειδήσεων, ένα ωριαίο στις 9 μ.μ. με τον Δημήτρη Σταυρόπουλο (αντικαταστάθηκε τον Μάρτιο του 2006 με την Ευτυχία Πενταράκη λόγω συνταξιοδότησης), και ένα ημίωρο τα μεσάνυχτα με την Ειρήνη Καρανασοπούλου. Στις 8 μ.μ. προβαλλόταν η εκπομπή life style *C' est la vie*.

Στις 10 μ.μ. προβαλλόταν το τηλεπαιχνίδι *Full 9* όπου οι παίκτες επιδιδόντουσαν σε παιχνίδια [[πόκερ]] και [[βελάκια]]· οι δύο προκρινόμενοι διαγωνίζονταν στο [[τάβλι]], ενώ οι ημερήσιοι νικητές συμμετείχαν σε τελικό στο τέλος της βδομάδας, με τη δυνατότητα να κερδίσουν ένα [[αυτοκίνητο]]. Διεξαγόταν εκ παραλλήλου στα παλιά στούντιο του σταθμού στην περιοχή του [[Άγιος Ιωάννης Ρέντη|Ρέντη]] και στο Regency Casino Mont Parnes στην [[Πάρνηθα]], και η Τζέφη-Σοφία Ζαχαροπούλου (η ερμηνεύτρια και στιχουργός του τραγουδιού του προεκλογικού σποτ του κόμματος [[Οικολόγοι Ελλάδας|ΕΛ.ΛΑ.Δ.Α.]]· μετέπειτα παρουσίασε την εκπομπή *Happy Weekend*) και ο γνωστός παίκτης του [[Αθλητικό στοίχημα|αθλητικού στοιχήματος]] Γιώργος Παρασκευάς σχολίαζαν τις κινήσεις των συμμετέχοντων. Η προβολή του σταμάτησε έπειτα από απόφαση του [[Εθνικό Συμβούλιο Ραδιοτηλεόρασης|ΕΣΡ]], και αντικαταστάθηκε εξ ολοκλήρου με τη ζωντανή αθλητική εκπομπή *Milaballa Live* από τις 7 Απριλίου 2006, η οποία ξεκίνησε να προβάλλεται έναν μήνα νωρίτερα. Το βράδυ προβάλλονταν ξένες ταινίες.

Στο πρόγραμμα του σαββατοκύριακου, παρουσιαστές του *Reports* των 11:00 ήταν οι Ελένη Σαρρή και Παναγής Γαλιατσάτος, και των 17:00 οι Δήμητρα Ευθυμιάδου και Κώστας Σιωμόπουλος. Το κεντρικό δελτίο μεταδιδόταν τα μεσάνυχτα με τον Κωστή Τσουπαρόπουλο. Νωρίτερα στις 9 μ.μ. το Σάββατο, προβαλλόταν σόου ταλέντων με παρουσιάστρια την Ελένη Πίτσια (παρουσίαζε το 2003 στο ίδιο κανάλι τις ψυχαγωγικές εκπομπές *PoliShake* και *Quiz Game*), ενώ την ίδια ώρα, την Κυριακή, τηλεπαιχνίδι. Μισή ώρα μετά τα μεσάνυχτα της Κυριακής, προβαλλόταν το *Καφενείο των φιλάθλων* με τον [[Γιώργος Γεωργίου (αθλητικογράφος)|Γιώργο Γεωργίου]] το οποίο αντικατέστησε την εκπομπή *Milaballa Live* στις 12 Ιουνίου 2006. Μετά από ένα μήνα (στις 17 Ιουλίου) αφαιρέθηκε η εκπομπή *Necessaire* ενώ τον ίδιο μήνα σταμάτησε η συμμετοχή του Νίκου Αγγελίδη στο καθημερινό *Reports*.

Την παρουσίαση του κεντρικού δελτίου ειδήσεων ανέλαβαν από το 2008 οι Ευτυχία Πενταράκη και Φωτεινή Πετρογιάννη. Το 2010, το Channel 9 δίνει έμφαση στο οικονομικό περιεχόμενο, αρχικά μέσω συζητήσεων με το [[SBC]] για αναμετάδοση επτάωρου προγράμματος του, που δεν επιτεύχθηκαν, με στελέχη του δεύτερου να «μετακομίζουν» στο πρώτο εκ των οποίων και ο Παναγιώτης Μπουσμπουρέλης που ανέλαβε επικεφαλής του οικονομικού τμήματος αλλά και παρουσιαστής της εκπομπής *Zoom στην Οικονομία*.

Άλλες εκπομπές του σταθμού ήταν, το *Art Market News* (2011) με την Λητώ Μησιακούλη, το *Auto Nine* (2011-2013) με τον Τάκη Τρακουσέλλη, τα *Banking News* (2011), *Η Ώρα των Αγορών* με τους Ηλία Μπέλλο και Παναγιώτη Γκρουμούτη, *Η Οικονομία Σήμερα* με τον Ανέστη Ντόκα, *Στον παλμό του χρήματος* με τη Μαίρη Τζιβελέκα, *Πρωταγωνιστές της Οικονομίας* με τον Γιώργο Δημητρομανωλάκη, *Shipping Report* και *Ο Κόσμος της Φορολογίας* (2011) με τη Νατάσα Σπαντιδάκη, *Τα Νέα της Υγείας* (2011) με τον Αιμίλιο Νεγκή, *Το Αύριο της Υγείας* (2010-2022) με την Δήμητρα Γιώτη, οι *Ιατρικοί Διάλογοι* (2011) με τη Λένα Λιβανός, το *Δελτίο Θυέλλης* (2011-2012) με τους Γιάννη Ντάσκα και Χάρη Μπότσαρη, *Ώρα Ασφάλισης* (2011), το *Tourism Today* (2011) με τον Χάρη Ντιγριντάκη και οι πρωτότυπες σειρές [[ντοκιμαντέρ]] *Market Leader* (2010-2011) με τον Δημήτρη Μαρκόπουλο, *Μεγάλα Αστέρια του Ποδοσφαίρου* (2011-2013), και *Μεγάλα Πορτραίτα* (2011-2013).

Ύστερα ξεκίνησαν οι ιατρικές *Doctors Live* (2012-2018) και *Face to Face* (2014) με την Ασημίνα Τζάθα, *DrList.gr* (2013) με τις Αιμιλία Γιαλιά και Μαρίλια Κούζου, *Η Υγεία μας Σήμερα* (2013-2016), οι *Ιατρικοί Ορίζοντες* (2013) με τον καθηγητή [[Στοματική και γναθοπροσωπική χειρουργική|γναθοχειρουργικής]] και [[Πλαστική χειρουργική|πλαστικής χειρουργικής]] της Ιατρικής Σχολής του [[Εθνικό και Καποδιστριακό Πανεπιστήμιο Αθηνών|ΕΚΠΑ]] Ελευθέριο Βαϊρακτάρη και *Μαθαίνω για την Υγεία μου* (2014) με τη Φωτεινή Πετρογιάννη, *Μυστικά Περάσματα* με τον Ευάγγελο Μπεκτσή, *Χωρίς Ρετούς* (2012-2013) με τη Νατάσα Κρητικού, οι κινηματογραφικές *Stars & Movies* και *Spotlight*, *Ο καλύτερός μου Φίλος* (2013) με τη Δώρα Λουκίσα, το *Happy Hour* (2013) με το Δημήτρη Μάρκο, το *Υγεία & Διατροφή* (2014), το *Automania TV* (2014) με το Μιχάλη Κατσιμπάρο ως συνέχεια της ομώνυμης εκπομπής του [[Extra Channel]], το *Προεκλογικό Βήμα* για τις [[Ελληνικές αυτοδιοικητικές εκλογές 2014|αυτοδιοικητικές εκλογές του 2014]] με τη Δήμητρα Γιώτη, *Τα πρόσωπα της κάλπης* (2014), talk show με συνεντεύξεις ανθρώπων των αυτοδιοικητικών και [[Ελληνικές ευρωεκλογές 2014|ευρωπαϊκών εκλογών]] που παρουσίαζε η Γιάννα Παπαδάκου, το *Dream Day* (2014) με τη Ρέα Τουτουνζή, *Ελλάδα Στάσου Ίσια* (2014), με θέμα τις παθήσεις της σπονδυλικής στήλης με το μασέρ Αλέξανδρο Αλεξόπουλο, οι αθλητικές *Πάμε Μπάλα* (2014) με το Γιάννη Μαυρόπουλο και *Time to Feel Good*, *Η Δύναμη των Αριθμών* (2013) με τη Μαρία Ζώη, *Τα Πάνω Κάτω* με τον Γιώργο Κούβαρη, και οι σειρές [[ντοκιμαντέρ]] *Pickup Stories* (2012), με θέμα τη [[μουσική]], και *Tribute* (2012).

Στις 12 Απριλίου 2013 έκανε πρεμιέρα η εκπομπή *Κρητική Φωνή* (2013-2014), η πρώτη αμιγώς [[Κρήτη|Κρητική]] ενημερωτική παραγωγή που μεταδόθηκε εκτός Κρήτης, σε συνεργασία με το Flashnews.gr και το Κρήτη TV1, που παρουσίαζε ο Βασίλης Κασιμάτης. Στις 27 Οκτωβρίου έκανε πρεμιέρα η εκπομπή *Moto & Bike TV*, με θέμα μοτοσικλέτες και ποδήλατα, της οποίας η παραγωγή συνεχίζεται μέχρι νεωτέρας, μέσω του διαδικτύου. Στις 25 Φεβρουαρίου 2014 έκανε πρεμιέρα η εκπομπή *Χύμα... Δύο*, κωμικά σκετσάκια με τους Γιάννη Τσαούση (ο οποίος υπογράφει επίσης το σενάριό της) και τη Λουκίσα, σε σκηνοθεσία Κώστα Νομικού.

Στις 12 Ιανουαρίου 2015, ξεκίνησε η εκπομπή *Δελτίο Παρέμβασης*, με επίκεντρο τις [[ελληνικές βουλευτικές εκλογές Ιανουαρίου 2015|εκλογές του ίδιου μήνα]], και παρουσιαστές τους Γιάννα Παπαδάκου και Πέτρο Κουσουλό. Προβλήθηκε επίσης η εξωτερικής παραγωγής εκπομπή-μαγκαζίνο *Χρώματα Ελλάδας*, και η ταξιδιωτική εκπομπή *Πάμε Ελλάδα*. Οι εκπομπές *Ιατρικοί Ορίζοντες*, *Ελλάδα Στάσου Ίσια* και *Το Αύριο της Υγείας*, αργότερα μεταφέρθηκαν στο [[Jeronimo Groovy 88.9 FM#Jeronimo Groovy TV|Alert TV]], ενώ το *Χωρίς Ρετούς* μεταφέρθηκε στο [[Kontra Channel]] το 2015. Στις 23 Μαρτίου 2019 έκανε πρεμιέρα το talk show *Magazino Greece* με παρουσιάστρια τη Γωγώ Γαρυφάλλου η οποία ολοκληρώθηκε μετά από τετράμηνο, και μεταφέρθηκε επίσης στο Kontra Channel. Από τον Νοέμβριο έως τα τέλη του 2021 μετέδιδε την αστρολογική εκπομπή *Ζώδια και Συμβουλές* που την παρουσιάζει η αστρολόγος Βαλεντίνη Βασιλειάδου.

Τελευταία το κανάλι πρόβαλλε την εκπομπή για τον κινηματογράφο *Movieland*, και ολιγόλεπτα δελτία ειδήσεων του [[EuroparlTV]], με τον τίτλο *Europe Flash News*, ενώ από τον Ιανουάριο του 2022 προβάλλει δελτία ειδήσεων του (συνδρομητικού και διαδικτυακού ακόμα) [[One Channel]] Δευτέρα έως Παρασκευή στις 7μμ και Κυριακή στις 9μμ μέχρι την ένταξη του στην επίγεια ελεύθερη τηλεόραση, απορροφώντας το Channel 9.

Οι χρονοθυρίδες τηλεαγορών που συνεχίζουν στο κανάλι, ακόμη και μετά την αντικατάστασή του στο One, είναι η εκπομπή δημοπρασιών του Οίκου Διαλυνά που παρουσιάζει ο ζωγράφος-αντικέρ Διομήδης Διαλυνάς, η οποία προβαλλόταν τον Οκτώβριο του 2022 στο Alert TV, ενώ προβάλλεται στα άλλα περιφερειακά κανάλια *Gnomi TV* [[Θεσσαλονίκη]]ς και *ART TV* [[Τρίπολη Αρκαδίας|Τρίπολης]] (παλαιότερα στα *Axion TV* και *Ηλέκτρα TV* [[Κόρινθος|Κορίνθου]]), της GT Tsangarakis που προβαλλόταν στο Action 24 τον Σεπτέμβριο του 2022, στο Kontra Channel το διάστημα Νοεμβρίου-Δεκεμβρίου του ίδιου έτους και στο παγκύπριο κανάλι *TV Mall* όπου με το κλείσιμό του μεταφέρθηκε στο (επίσης παγκύπριο) *Capital TV*, και η εκπομπή χαλιών της Δέσποινας Μοιραράκη.

===Κινούμενα σχέδια===
Ο σταθμός ήταν επίσης γνωστός για τα παιδικά που έχει προβάλλει κατά περιόδους. Την περίοδο 2003-2007 είχε πλαισιωθεί ένθετο πρόγραμμα με παιδικές και νεανικές σειρές του [[Nickelodeon]], εκ των οποίων τα καρτούν έχουν επαναπροβληθεί από το μετέπειτα ελληνικό franchise μέχρι το 2026 που μετατράπηκε στο [[Keedoo]]. Τα πρότυπα των περισσότερων σημάτων και διαφημίσεων του ένθετου παρέπεμπαν σε αυτά του Αμερικανικού μητρικού, και διεθνών εκδόσεων του.

Η σειρά *Μπομπ Σφουγγαράκης* έγινε ιδιαίτερα δημοφιλής μέσω του σταθμού. Ωστόσο, το Νοέμβριο του 2007, το ΕΣΡ ξεκίνησε έρευνες για τη σειρά αυτή, βασιζόμενες σε αναφορά από τον τότε πρόεδρο του συμβουλίου Ιωάννη Λασκαρίδη, ισχυριζόμενος ότι «η επίμαχη εκπομπή φέρεται να περιέχει σκηνές βίας», οι οποίες επικρίθηκαν.

Άλλα αξιοσημείωτα παιδικά προγράμματα είναι το *Τζίτζι ο Σβούρας* (επικρίθηκε από το ΕΣΡ λόγω σκηνών όπου ο ομότιτλος χαρακτήρας σηκώνει τις φούστες των συμμαθητριών του), *Τα Φρουτάκια*, *Ζίντου*, *Η Φράνυ & τα μαγικά παπούτσια*, *Η Μπο ταξιδεύει*, *Λαγοπεριπέτειες*, *Ο Μυστικός Κόσμος του Ράσελ*, *Ο σκανταλιάρης Όλιβερ*, *Η Μίμι έχει τη λύση*, *Ο Δελφινούλης και οι Φίλοι του*, *Μόμπυ Ντικ*, *Η Ιστορία του Ποδοσφαίρου* και *The Raccoons*.

Είχε προβληθεί επίσης παιδική εκπομπή ονόματι *The Kids Story* (2013-2014), με παρουσιάστρια τη Μελίνα Ράσια, στην οποία φιλοξενούνταν παιδιά μικρής ηλικίας, ενώ παράλληλα προβάλλονταν κινούμενα σχέδια και παραστάσεις με τον [[Καραγκιόζης|Καραγκιόζη]].

==Ιδιοκτησία==
[[Αρχείο:Evangelatos.jpg|thumb|Ο [[Νίκος Ευαγγελάτος]] είχε αναλάβει το στήσιμο του σταθμού ως Channel 9 με ενημερωτικό χαρακτήρα.]]

Το κανάλι άλλαξε αρκετές φορές ιδιοκτησία στην ιστορία του, ενώ ο φορέας που το ξεκίνησε, διαχειριζόταν και λειτουργούσε μέχρι το 2003 ήταν η *Τηλετώρα Ραδιοτηλεοπτική Α.Ε.* (μετέπειτα *Πόλις Τηλεοπτική Α.Ε.* νυν *Μεσογειακές Τηλεοπτικές Επιχειρήσεις Α.Ε.*) η οποία συστάθηκε στις 6 Φεβρουαρίου 1992 με πρώτη έδρα στην [[Αθήνα]].

==Διαθεσιμότητα==
Παλαιότερα ως *Polis*, εκτός από το ομόσταβλο Cosmos TV (και μετέπειτα Κανάλι 9) στη [[Θεσσαλονίκη]] συνεργαζόταν και με 14 τοπικά και περιφερειακά τηλεοπτικά κανάλια στην [[Ελλάδα]] δημιουργώντας το *'Polis Net** στο πλαίσιο ανταλλαγής δελτίων ειδήσεων, εσωτερικών και εξωτερικών παραγωγών. Η εταιρεία διαχειρίστρια του εγχειρήματος, η ''Polis Net Consultants'', ιδρύθηκε στις 28 Σεπτεμβρίου 2000 και οι περιφέρειες όπου δραστηριοποιούνταν ήταν οι εξής:

*Στην Ανατολική Μακεδονία και Θράκη, με τη ''Δέλτα Τηλεόραση Θράκης'' στην [[Αλεξανδρούπολη]], το οποίο διαθέτει παραρτήματα σε [[Ορεστιάδα]], [[Ξάνθη]] και [[Κομοτηνή]], αλλά και την [[Καβάλα]], το ''Center TV'' στην Καβάλα και την αλήστου μνήμης ''Νέα Τηλεόραση'' (μετέπειτα ''Αμφίπολη TV'') στις [[Σέρρες]].
*Στην Κεντρική Μακεδονία, τη Θεσσαλονίκη και τη Χαλκιδική, με τη ''Δίον Τηλεόραση'' [[Πιερία]]ς (τότε έδρευε στην [[Κατερίνη]] έως το 2015 που μεταφέρθηκε στη [[Θεσσαλονίκη]], διατηρώντας και τις παλιές εγκαταστάσεις στην Κατερίνη ως παράρτημα).
*Στη Δυτική Μακεδονία, με το ''Flash TV'' (τότε έδρευε στην [[Καστοριά]] έως το 2010 που μεταφέρθηκε στην [[Κοζάνη]], διατηρώντας και τις παλιές εγκαταστάσεις στην Καστοριά ως παράρτημα, ενώ αντίστοιχα διαθέτει παραρτήματα σε [[Πτολεμαΐδα]] και [[Φλώρινα]]).
*Στην Πελοπόννησο, τη Νότια Στερεά Ελλάδα και τα Κύθηρα, με την ''ΟΡΤ'' [[Νομός Ηλείας|Ηλείας]] και τα αλήστου μνήμης ''ΝΕΤ Μεσσηνίας'' και ''Super B Αχαΐας''.
*Στη Θεσσαλία, τις Σποράδες και τη Βόρεια Εύβοια, με το [[FORMedia TV|TV10 Τρικάλων]] και το αλήστου μνήμης ''Κόσμο TV'' στην Καρδίτσα.
*Στην Ανατολική Στερεά Ελλάδα και τη Βορειοδυτική Εύβοια, με το [[Star Κεντρικής Ελλάδας]] στη [[Λαμία]], το οποίο διαθέτει παραρτήματα σε [[Χαλκίδα]], [[Θήβα]], [[Λιβαδειά]], [[Άμφισσα]], [[Καρπενήσι]] και [[Αθήνα]].
*Στο Νοτιοανατολικό Αιγαίο (Δωδεκάνησα και Σάμος-Ικαρία), με το ''TV Kosmos'' στη [[Ρόδος|Ρόδο]].
*Στην Κρήτη, με το ''Κρήτη TV'' στη [[Νέα Αλικαρνασσός Ηρακλείου|Νέα Αλικαρνασσό Ηρακλείου]], το οποίο διαθέτει παραρτήματα σε [[Ρέθυμνο]], [[Χανιά]], [[Ηράκλειο]], [[Ιεράπετρα]], [[Άγιος Νικόλαος Λασιθίου|Άγιο Νικόλαο Λασιθίου]] και [[Σητεία]].
*Στην Ήπειρο, τη Δυτική Στερεά Ελλάδα και τα Επτάνησα, με τα αλήστου μνήμης κανάλια των [[Ιωάννινα|Ιωαννίνων]] ''In Channel'' και ''Kosmo TV'', τα οποία έκλεισαν από οικονομικά προβλήματα και παραβίαση προγράμματος.

Από τα παραπάνω κανάλια του δικτύου, τα εννιά συνεργάστηκαν αργότερα με το [[New Epsilon TV|Zoom TV]] ενώ από το 2021 τα τρία βορειοελλαδικά κανάλια του δικτύου Flash, Δίον και Center συνεργάζονται μεταξύ τους αρχικά πράττοντας από τον Μάιο αυτής της χρονιάς σύμβαση του δεύτερου με το πρώτο και μετέπειτα από το φθινόπωρο τη μετάδοση της διακαναλικής ενημερωτικής εκπομπής +News που παρουσιάζει ο [[Θεόδωρος Καρυπίδης (πολιτικός)|Θεόδωρος Καρυπίδης]]. Ωστόσο το Center TV, αποχώρησε από την σύμπραξη τον Απρίλιο του 2023, με την εκπομπή να συνεχίζει από τα δύο άλλα κανάλια μέχρι το 2024.

Το κανάλι είχε ενταχθεί ως ''Polis'' στο μπουκέτο της βραχύβιας [[Alpha Digital]] ενώ στα τέλη του 2005, με την προετοιμασία του σε ''Channel 9'', υπήρξαν σχέδια για πανελλαδική εκπομπή, που επικρίθηκαν από την ΕΙΤΗΣΕΕ, απειλώντας τους ιθύνοντες του, και χωρίς τελικά να υλοποιηθούν.

Στις 21 Φεβρουαρίου 2006, το [[Εθνικό Συμβούλιο Ραδιοτηλεόρασης|ΕΣΡ]] είχε επιβάλλει στον σταθμό κύρωση προστίμου των 20.000 ευρώ, λόγω παράνομης εκπομπής πέρα της δηλωθείσης γεωγραφικής περιοχής, και συγκεκριμένα από τον δίαυλο 23, µε κέντρα εκπομπής τις θέσεις Λαύκα και Μαυροβούνι στον [[Νομός Κορινθίας|Νομό Κορινθίας]].

Από τον Φεβρουάριο του 2007 μέχρι την αλλαγή ονομασίας υπήρξε αναμετάδοση του προγράμματος του καναλιού μέσω ίντερνετ με live streaming ενώ από τον Δεκέμβριο του 2013 μέχρι τον Νοέμβριο του 2018 εξέπεμπε και στην [[COSMOTE TV]].

==Κανάλι 9 Θεσσαλονίκης==


Το **Κανάλι 9*' ήταν ιδιωτικός μη ενημερωτικός τηλεοπτικός σταθμός περιφερειακής εμβέλειας και αδελφικός του Channel 9 με έδρα τη [[Θεσσαλονίκη]].

===Ιστορικό===
Ξεκίνησε να εκπέμπει στις αρχές του 1992 ως *Κόσμο TV* και θεωρούνταν το πρώτο μουσικό κανάλι στη [[Θεσσαλονίκη]] με μετάδοση βίντεο κλιπ, ενώ έγινε γνωστό για την παρουσίαση στη Μακεδονία του [[Βασίλης Λεβέντης|Βασίλη Λεβέντη]] προέδρου της [[Ένωση Κεντρώων|Ένωσης Κεντρώων]] σημειώνοντας υψηλή τηλεθέαση. Ωστόσο, παραβίαζε ρητά, τη φυσιογνωμία και την εμβέλεια του με αποτέλεσμα το ΕΣΡ, να τον αναγκάσει να βάλει πωλητήριο.

Το 2000, ο σταθμός αγοράστηκε από τον Στάθη Τσοτσορό, που είχε τα νεοφερμένα στην [[Αττική]] κανάλια [[Alpha TV]] και Polis TV (με το οποίο ξεκίνησε συνεργασία με αναμετάδοση του προγράμματος του μέσω του Polis Net) μετατρέποντάς το σε ενημερωτικό κανάλι έχοντας την ονομασία *Cosmos TV*. Μετά από δύο χρόνια, πουλήθηκε στον [[Δημήτρης Κοντομηνάς|Δημήτρη Κοντομηνά]] ο οποίος απέκτησε και τα παραπάνω κανάλια με το Σαλονικιώτικο ωστόσο, να παραμένει σε αυτήν την ιδιοκτησία μέχρι το κλείσιμό του.

Μετέδιδε καθημερινά ψυχαγωγικά προγράμματα, όπως Ελληνικές ταινίες (παραγωγής [[Φίνος Φιλμ]], [[Θανάσης Βέγγος|Θανάση Βέγγου]] κ.ά.) άνευ δικαιωμάτων προβολής (συνήθως τα Ελληνικά περιφερειακά κανάλια, παίζουν παράνομα ταινίες και σειρές, ανεξαρτήτως καταγωγής του προγράμματος), και κινούμενα σχέδια του [[Nickelodeon]] μέχρι την έλευση του *Nickelodeon Plus* μέχρι το 2026 που μετατράπηκε στο [[Keedoo Plus]].

Στις αρχές του 2008, μετονομάστηκε σε Κανάλι 9, μεταδίδοντας κινηματογραφικές εκπομπές σε συνεργασία με τα *Village Cinemas* και καρτούν ξένων παραγωγών (συνήθως του [[Καναδάς|Καναδά]] και της [[Ιαπωνία]]ς) παράλληλα με το Channel 9.

Από το Μάιο του 2021 το κανάλι δημιουργεί οφειλές στη Digea για το σήμα εκπομπής του, με αποτέλεσμα τη μείωση ανάλυσης εικόνας από τις 17 Σεπτεμβρίου και την οριστική διακοπή λειτουργίας και την αφαίρεση από τις περιφερειακές της συχνότητες στις 23 Οκτωβρίου.

===Πρόγραμμα===
Η πλειοψηφία του προγράμματος του, τη δεκαετία του 2010, αποτελούνταν κυρίως από εκπομπές τηλεπωλήσεων, με αποτέλεσμα να χαρακτηριστεί ως «κανάλι ζόμπι» όντας πολύ χαμηλό σε budget σε αντίθεση με άλλα κανάλια της περιφέρειας, ενώ ήταν «πατέντα» του Αθηναϊκού Channel 9, το οποίο αναμετέδιδε σχεδόν σε εικοσιτετράωρη βάση.

Παρότι είχε άδεια μη ενημερωτικού περιεχομένου (εν αντιθέσει με την ενημερωτική του Αθηναϊκού Channel 9) το κανάλι μετέδιδε για αρκετό διάστημα και δελτία ειδήσεων, ενημερωτικές και ψυχαγωγικές εκπομπές. Έπαιζε, επίσης, με τα ίδια σήματα (παραγωγής της Real Creations) και το ίδιο λογότυπο από την πρώτη μέρα λειτουργίας του, το 2008 (κάτι που γινόταν και στο Channel 9).

Από το 2016 έως και το 2018 μετέδιδε και την εκπομπή *Η Ώρα του Λαού* που παρουσιάζει ο δημοσιογράφος Νίκος Κωνσταντινίδης, η οποία μεταδίδονταν ταυτόχρονα και στη Βεργίνα TV, και εξακολουθεί να μεταδίδεται μέχρι σήμερα σε ορισμένα κανάλια.

Το 2017 προέβαλλε σε επανάληψη τρεις από τις εκπομπές του αρχείου του τότε επίσης αδερφού [[Alpha TV|Alpha]] (Επιστροφή στο Χωριό, [[Πέτρος Κωστόπουλος|Βράδυ με τον Πέτρο Κωστόπουλο]] και [[Ευτύχης Μπλέτσας|Η Κουζίνα της Μαμάς]]), οι οποίες αργότερα διακόπηκαν, λόγω της πολύ χαμηλής τηλεθέασης. Τα επόμενα πέντε χρόνια το κανάλι προέβαλλε αποκλειστικά πολύωρες τηλεπωλήσεις καθ' όλη τη διάρκεια της ημέρας, και μεταμεσονύχτια επαναλήψεις εκπομπών του ομότιτλου καναλιού (Tribute, Cine Lovers), τα οποία εξακολουθούσε να προβάλλει.

Το διάστημα Απριλίου-Σεπτεμβρίου του 2020, ο σταθμός πρόβαλλε εκπομπή τηλεπωλήσεων, με αθέμιτη πολιτική παρέμβαση και τίτλο "Αλήθειες που Πονάνε" που παρουσίασε ο επικεφαλής του κόμματος "Βόρεια Λέγκα" και πρώην συνεργάτης του [[Γιώργος Καρατζαφέρης|Γιώργου Καρατζαφέρη]] Χρήστος Ορφανίδης.

Τον Νοέμβριο του 2020 μετέδιδε την αστρολογική εκπομπή "Ζώδια και Συμβουλές" που παρουσιάζει η αστρολόγος Βαλεντίνη Βασιλειάδου (προβλήθηκε στα τέλη του 2021 και στο Channel 9) όπως επίσης μεταδίδονταν ταυτόχρονα (από όπου συνεχίζει) και στo *ΑΕ Channel Θεσσαλονίκης*.

Το 2021 πρόβαλλε ψυχαγωγικές εκπομπές, όπως το *In and Out City* που παρουσιάζει ο Κώστας Μιναρετζής (προβαλλόταν στο *Πανόραμα TV* έπειτα *ΑΕ Channel Θεσσαλονίκης* μετά το κλείσιμο του Καναλιού 9, μέχρι το Μάρτιο του 2026 που μεταφέρθηκε στο *Euro TV*), το *Viva!* που παρουσιάζει η Βιβή Αναστασιάδου (μετά το κλείσιμο του μεταφέρθηκε στο Euro TV ενώ παλιότερα προβαλλόταν από τα κανάλια Βεργίνα TV, [[TV 100]] και Εγνατία TV), το *Πάμε Τσάρκα* που παρουσιάζει ο Βαγγέλης Κάραλης και εκπομπές μικρής διαρκείας από το e-radio.gr, παραβιάζοντας ρητά τη φυσιογνωμία του.

Επίσης πρόβαλλε την εκπομπή τηλεπωλήσεων *Κόντρα και Ρήξη* με τον [[Κυριάκος Βελόπουλος|Κυριάκο Βελόπουλο]] όπου προβάλλεται σε αρκετά αντίστοιχα περιφερειακά κανάλια (Γνώμη TV Θεσσαλονίκης, Δίκτυο 1 Καστοριάς, [[ΑΡΤ (τηλεοπτικός σταθμός)|ΑΡΤ]], και πολλά άλλα), η οποία έχει δεχθεί έντονες και σκληρές παρατηρήσεις από το ΕΣΡ, λόγω της άσχημης γλώσσας του Βελόπουλου, της έντονης ακροδεξιάς πολιτικής του, αλλά και το περιεχόμενο και την παραπλάνηση, που ασκεί στους τηλεθεατές, για την οποία εκπομπή, ενώ έχει γίνει ακόμη και σκάνδαλο με τις "γνωστές κοιραλοιφές" από το [[Άγιον Όρος]] που πουλάει.

===Ιδιοκτησία===
Το κανάλι άλλαξε αρκετές φορές ιδιοκτησία στην ιστορία του. Ο φορέας που το ξεκίνησε, διαχειριζόταν και λειτουργούσε ήταν η *Κοσμοραδιοτηλεοπτική Ανώνυμη Εταιρεία* με τον διακριτικό τίτλο *Κόσμο TV* η οποία συστάθηκε στις 11 Φεβρουαρίου 1992 από τους ιδρυτές και ιδιοκτήτες των ομότιτλων ραδιοφωνικών σταθμών *Κοσμοράδιο 95,1* Θεσσαλονίκης και Χαλκιδικής.

Το 2008 η *Wakerock (Alpha Media Group) Limited* συμφερόντων [[Δημήτρης Κοντομηνάς|Δημήτρη Κοντομηνά]] αγόρασε το 100% του σταθμού με τον ίδιο τον Κοντομηνά να αναλαμβάνει μέχρι το 2009 την προεδρία προβαίνοντας σε αλλαγές στο διοικητικό συμβούλιο. Την ίδια χρονιά πουλήθηκε το 100% του σταθμού στην *Sixomen Limited*.

===Διαθεσιμότητα===
Ο σταθμός εξέπεμπε αναλογικά από το [[Χορτιάτης (όρος)|Χορτιάτη]], στους 66 UHF (αργότερα δόθηκε στον Alpha TV, που διέθετε πομπό στο Φιλίππειο, αν και νομικά η συχνότητα ανήκε στην ΕΡΤ, και μεταδίδονταν επί χρόνια και η άλλοτε ΕΤ1 που διέθετε πομπό στον Χορτιάτη, παρεμβάλλοντας για χρόνια ο ένας στον άλλο), στο VHF S11 και μετέπειτα στο 48 UHF, μέχρι την έλευση του ψηφιακού σήματος στις 14 Δεκεμβρίου του 2012, όπου ξεκίνησε να μεταδίδεται μέσω της Digital Union, στους 59 UHF.

Στις 21 Νοεμβρίου 2014 το κανάλι μεταφέρθηκε από την Digital Union στην [[Digea]] εκπέμποντας στους 56 UHF με ενεργοποίηση και των λοιπών κέντρων (πέρα από το Χορτιάτη) [[Σιβρί|Φιλίππειο]], [[Αριδαία]] και [[Μουριές Κιλκίς|Μουριές]] και 54 UHF από το κέντρο εκπομπής [[Πολύγυρος]], ενώ από τις 19 Μαρτίου 2021 που επήλθε η δεύτερη ψηφιακή μετάβαση μέχρι το οριστικό τέλος λειτουργίας του, εξέπεμπε από τις συχνότητες 48 και 46 UHF στα αντίστοιχα κέντρα εκπομπής.

Επί αναλογικού ως Κόσμο TV εξέπεμπε παράνομα, μέσω πομπών στη [[Θεσσαλία]] και στη βορειοδυτική [[Εύβοια]] (Κέντρο εκπομπής [[Πήλιο]]), στην [[Κοζάνη]] (Κέντρο εκπομπής [[Μεταξάς Κοζάνης|Μεταξάς]]) και στην [[Πτολεμαΐδα]] (Κέντρο εκπομπής [[Κλεισούρα Καστοριάς|Κλεισούρα]]), και οι οποίες εκπομπές διακόπηκαν από το [[Εθνικό Συμβούλιο Ραδιοτηλεόρασης|ΕΣΡ]], και την [[Εθνική Επιτροπή Τηλεπικοινωνιών και Ταχυδρομείων|ΕΕΤΤ]], επειδή ο σταθμός, είχε άδεια εκπομπής μόνο για την [[Περιφέρεια Κεντρικής Μακεδονίας|Κεντρική Μακεδονία]].

==Επικρίσεις==
Όπως και με τον ιδρυτή του, το κανάλι ως *Τηλετώρα'' είχε χαρακτηριστεί ως σταθμός «μετάδοσης ακροδεξιών ιδεών».

## Λογότυπα

## Σημειώσεις


## Παραπομπές

## Εξωτερικοί σύνδεσμοι
*

Κατηγορία:Πρώην ελληνικοί τηλεοπτικοί σταθμοί